Leta 1813 je med Prusijo in Francijo ponovno izbruhnila vojna. Blücher se je pri 71 letih vrnil v prusko vojsko. Imenovan je bil za komandanta vseh pruskih kopenskih enot in se spopadel z Napoleonom v bitkah pri Lützenu in Bautzenu. Kasneje je zmagal tudi v kritični bitki s Francozi pri Katzbachu. V bitki narodov pri Leipzigu, v kateri je bil Napoleon odločilno poražen, je poveljeval pruski šlezijski vojski. Za svoje zasluge je bil povišan v feldmaršala in dobil naslov knez Wahlstatta. Po Napoleonovi vrnitvi z Elbe leta 1915 je Blücher postal poveljnik pruske vojske v spodnjem Porenju in koordiniral delovanje svoje vojske z britanskimi in zavezniškimi silami pod poveljstvom vojvode Wellingtona. V bitki pri Lignyju je bil težko ranjen in pruska vojska se je umaknila. Po ozdravitvi je ponovno prevzel poveljstvo in se pridružil Wellingtonu v bitki pri Waterlooju. Njegova vojska je odigrala ključno vlogo v končni zmagi zaveznikov.